LidanRubinov/Halacha-QA huggingface dataset:
שאלה: עילוי נשמה והתחזקות רוחנית אחרי מיתת הגרוש: כבוד הרב א. לצערי הגרוש אבי בני נהרג בתאונה לפני כחודש. הגרוש לצערי חזר בשאלה לאחר הגירושין. אומרים עליו קדיש ב"ה בקביעות ומקדישים מפעם לפעם פרקי תהילים מפי ילדים לעילוי נשמתו. אף לקחתי על עצמי לעילוי נשמתו ובלי נדר ברמה יומיומית לימוד 5 הלכות בספר הלכות לנשים של הרב עובדיה יוסף זצ"ל וכן 5 פרקי תהילים וקריאת שמע בנוסח המלא. האם זה מספיק? ומה אם אין לו די הצורך צידה רוחנית? האם העובדה שחילל שבת נכרתה נפשו חלילה או שמא יש אפשרות לתקן? ב. לקחתי על עצמי לא מזמן התחזקות רוחנית ורבה וארוכה הדרך והזמן קצר!! ולצערי מרגישה שיש הרבה מה לעשות ולשפר והזמן מאוד קצר אך כאם חד הורית אין לי פנאי כל הזמן ללמוד ומתפנה לכך כשהילד הקטן בן ה-3 נרדם (בשעה מאוחרת יחסית תשע לערך) כשאני כבר עייפה מטורח העבודה והיום. אך לשם ההתחזקות רכשתי אורחות חיים ספר תשובה פרקי אבות הלכות לשון הרע וספר של הרב הרוש ומשתדלת לקרוא קצת בכל פעם שמתאפשר. מה משך הלימוד היומי שנראה לך כבוד הרב סביר לצורך התחזקות בסיטואציה זו? (אציין שאני שומרת שבת משתדלת ביום יום על אורח דתי ברכות השחר נטילה בכ"מז אך רחוקה מקיום אדוק הדרך ארוכה לצערי) ובמה לדעתך כדאי להתמקד- הלכות? ספר אורחות חיים? ג. לאור העובדה שלא צברתי כמעט בכלל חסדים מצוות ומעש"ט (אמנם מנהלת אורח חיים דתי) אך מרגישה שאני עוד רחוקה מלעשות הכי טוב שאני מסוגלת וצריכה אז האם כשעושה מצוות לשם עילוי הנפטר זה "גורע" ממני או שזה מהווה חסד עם נפטר ושנינו זוכים כפי שאני מאמינה? ד. מה אוכל לעשות כדי ליצוק תוכן רוחני יותר בשבת (לקחתי על עצמי ללכת לביה"כ בערב שבת אך מרגישה גם פה שהשבת מסתכמת בקידוש סעודה ושינה (עייפות מכריעה לצערי מעומס השבוע) אשמח לעצות מעשיות ופרקטיות איך ליצוק תוכן משמעותי יותר בשבת (בהתחשב גם בילד קטן שזקוק לתשומת לב.) ולרבות כמה זמן זה סביר בהקשר זה (לימוד וכו).
תשובה: א. תמיד טוב להוסיף קדושה ולימוד, והכל באופן שאת מסוגלת. אך לא להרבות יתר על המידה כך שתיפגע ההורות שלך חלילה. חילול שבת הוא עוון חמור ביותר, ויש להקפיד באמירת הקדיש עליו ולחנך בנו ליראת שמים, שבזה עיקר עילוי בגן עדן. ב. כאמור לעיל, עיקר עבודת השם שלך היא להיות אמא טובה. לגדל בנך למידות טובות וליראת שמים, לגוף בריא ושמחת חיים. וזה דוחה כל לימוד תורה שלך וכל תפילה שלך. אולם אם יחד עם זה את יכולה גם להתגדל במוסר ותורה, מה טוב. הכל כפי יכולתך, ולא לחרוג מהאיזון שנצרך עבורך. סדר החשיבות בלימוד עבורך הוא הלכה, מוסר, לשון הרע, ספרים אחרים. ג. זה אינו גורע, כל עוד את מתכוונת בעיקר לעבודת ד  לשמה. ד. לחשוב היטב האם הגיע הזמן לצאת עם אדם חדש, שיהיה טוב עבורך ולילדך, ויוסיף יציבות של הנפש ושל יראת השם בבית. בשבת אפשר לשיר, לארח חברות דתיות, ולקרוא ספורי צדיקים או ספרים מעניינים אחרים עם כיוון חיובי. חיזקי ואימצי
שאלה: כשרות במסעדות: ברצוני בבקשה לדעת, מה עלי בדיוק לבדוק, ברגע שאני מגיע למסעדה. על מה אמורים להסתכל בתעודת הכשרות? כיצד יודעים באיזה רמה זה? וכו וכו. האם ישנו איזה מאמר שמסכם זאת? והאם הדברים משתנים כשהולכים לבחור בית מלון? ויש"כ גדול
תשובה: יש באתר כמה מאמרים ודפי הדרכה על הנושא הזה
שאלה: ציצית על הרצפה: לרב האם מותר שפתילות הציצית יגררו על הרצפה אצל אדם נמוך יחסית?
תשובה: אסור, ועל כך נאמר וטאטאתיה במטטא השמד רח"ל. אלא יחתוך את הפתילים הארוכים, עד שיהיה איזור הכריכות שליש והם שני שליש.
שאלה: בשר בחלב: מה דין הכלים הבאים וכיצד ניתן להכשירם א. מכסה של מרק עוף רותח שהונח לרגע על סכין פרווה ב. מזלג מתבשיל בשרי רותח שהונח לרגע על צלחת חלבית מחרס מצופה זכוכית ג. סיר עם בשר על האש שנגע לרגע בשיר עם תבשיל פרווה על האש
תשובה: כל השאלות הללו תלוים בתנאים משתנים. רטוב-יבש בן יומו- לא בן יומו ולכן תתקשר למענה האנושי של כושרות 02-6569352
שאלה: כשרות עוף ירושלים מהדרין של הרבנות הראשית: לאחרונה ראיתי שבעוף ירושלים נכנסה כשרות של הרבנות הראשית ברמת כשרות מהדרין, רציתי לדעת האם ניתן להשתמש בעופות אלו והאם הם עונים לרמת הכשרות של ארגון כושרות.
תשובה: הרבנות הראשית אינה נותנת "הכשר" על עוף. ולכן אני מבקש שתסתכל שוב על האריזה ותכתוב לנו מה ה"הכשר". ותדייק בבקשה האם ה"הכשר" הוא רגיל או מהדרין. ( יש לרבנות ירושלים שתי סמלי כשרות- רגיל ומהדרין) יש לפעמים מצב כזה שה"הכשר" "סותר" כביכול את השם של החברה. למשל יש עוף של חברת "עוף ירושלים למהדרין" שה"הכשר" שלו הוא הכשר רגיל של הרבנות ירושלים. וצריך לשים לב לכך.
שאלה: חפצים ובגדים באדום: כבוד הרב אני חוזר בשאלה והייתי מעוניין לדעת האם אפשרי שיהיו בבית חפצים (שטיחים, פסלים, תמונות, כיסוי שיכסה את הטלוויזיה) ובגדים באדום?
תשובה: מותר.
שאלה: הגעלת כלי גדול: אני שואלת בעקבות מה שקראתי בסימלטור שלכם לגבי הגעלת כלי גדול שאגב זה סימלטור מצוין ותבורכו על כך ראיתי שכתבתם שכלי גדול שלא ניתן לשים בכלי אחר אז צריך להרתיח מים עד שיגלשו המים 1אז 1 מה אני עושה אם יש לי פלטה לבישול חשמלית ולא כיריים של גז כי אז זה נראה לי מסוכן שיגלוש על זה מים? 2 כמו מה נחשבים כלים עם ציפוי קראמי?
תשובה: 1. איני מכיר, אבל נראה לי שלפעמים כשמבשלים מאכלים גולשים. ומה עושים במציאות כזאת? כדאי לעין בחוברת ההדרכה של הכיריים. 2.
שאלה: קמח שטיבל: קניתי קמח שכתוב עליו שהוא של חברת שטיבל. על הקמח מופיעה כשרות של העדה החרדית וכתוב באישור רבנות מקומית ולא כתוב איזה רבנות. האם זה תקין? (בנוסף לא זכור לי שראיתי את האריזה הזאת עד היום וגם מופיעים עליה כמה כיתובים בערבית חוץ מהעברית)
תשובה: לא אמור להיות מציאות כזאת. כל מוצר חייב הכשר של הרבנות ואף אם יש עליו בד"ץ. תפנו למחלקת ההונאה בכשרות של הרבנות הראשית. אפשר להשאיר הודעה והם יחזרו אליך. 025313131
שאלה: שאלות על שורשי ההלכה: לכבוד הרב, ברצוני לדעת מדוע אין רשות לחכמי תקופה מסוימת לחלוק על חכמי התקופה שקדמה לה(כמו תנאים ואמוראים). אם תשובת הרב היא בסגנון "ידיעת התנאים גדולה מזו של האומראים" אני מבקש סימוכין לכך שכל האנשים שחיו בתק האמוראים היו פחות חכמים מהתנאים,וכן הלאה בעבור כל תקופה שבה נחתם ספר שאי אפשר לדור שאחריו לערער עליו. אם תשובת הרב בסגנון "שצריך עמוד שידרה",אני אשמח לשמוע הסבר איך ניתן לפעול לפי עמוד שידרה שרמת יציבותו(נכונותם של המסקנות של הדור הקודם) לוטה בערפל. בנוסף,הייתי רוצה לדעת מדוע אדם חייב "לעשות לעצמו רב".כלומר,למה אדם לא יכול ללכת לפי פסיקת רב א בהלכה נושאים X Y ולפי רב ב בנושאים הלכה A B הרי הסיכוי שקיימת חפיפה מלאה בין דעתי לדעה אחת של רב שואפת ל-0.שכן,כשם שפרצופיהם שונים כך דעותיהם שונות.
תשובה: קניין תורה הוא בענווה כפי שנאמר בפרק קניין תורה. ראשית הענווה היא להבין שאינך בר הכי לחלוק על מי מהדורות הקודמים, וכמאמרם אם כבנ"א אנו כחמורים, וכפי שאכן נהגו כל הדורות שבעלי הגמרא לא חלקו על בעלי המשנה והראשונים לא חלקו על הגמ  והאחרונים לא חלקו על הראשונים, חוץ מסוגיות מעטות ביותר ובידי גדולי עולם ספורים כהש"ך והגר"א, וגם אז רק בראיות חותכות, ואפילו הכי לרוב לא נתקבלה דעתם בשל כך. הטעם בדבר הוא שהשכינה אינה זזה מבתי המדרשיות, ויש סיעתא דשמיא לפוסקים הגדולים להכריע כרצון ד  האמיתי ולכן אי אפשר לחלוק על מה שהוכרע ונתקבל בכלל ישראל. הדבר פשוט, לא יטוש ד  עמו, והקב"ה אינו בא בטרוניא עם בריותיו, ולכן ודאי ד  אינו מגלגל טעות לדורות בפסיקת הלכה ח"ו. וכפי שנאמר במקומות רבים בתורה ובגמ, לא תסור, הפורש ממך כפורש מחי העולמים, משה שפיר כאמרת, המכחיש מגידיה אין לו חלק לעוה"ב, וכעין זה כתב בכוזרי ומופיע גם ברמב"ן על הש"ס. הדבר אינו קשור רק לחכמת חכמי הדורות הקדומים, אלא בעיקר להשגחה הכללית על האומה שפוסקיה לא יטעו. ולכן גם לו יצוייר שהמשיח יהיה גדול מרבינו תם, עדיין הלכה תהיה כר"ת אם הוכרע כמותו במערכת הפסיקה ונהגו כך כלל ישראל. עמוד שדרה אינו טיעון מהותי או עיקרי אלא טיעון של אילוץ, דהיינו אין ברירה אלא שיהיה עמוד שדרה גם אם הוא טועה. אולם טיעון זה הוא האחרון מסדרת הטיעונים, ויסודו אינו נכון שכן אין טעות אלוקית בפסיקת הדורות. מותר לעשות לעצמך רב בנושא אחד, ורב בנושא שני. ובתנאי שהבחירה בו אינה משום שהוא מקל אלא משום שאתה מסוגל יותר להבין דבריו ולקיים דבר ד  באמיתות. ככלל, מושג האמת האלוקי אינו זהה תמיד למושג האמת המציאותית הנגלית. וזה בחינת תתן אמת ליעקב, שדוקא הוא נהג בערמה מסויימת מציאותית עם עשו ולבן. אך מבחינת האמת האלוקית היה דבוק בה, דהיינו שעשה את הרצון האלוקי מן המציאות.
שאלה: שם לבת בכורה: בתאריך 17 11 נולדה בתנו הבכורה, מחפשים שם יהודי עם משמעות טובה שיתאים לה כי אמור ללוות אותה כל חייה. ההתלבטות בין השמות: נעמי או שירה או נועה. מראש.
תשובה: שלוש השמות טובים מאד. לימדו יחד פרשת שבוע, וחיבו באמצע הלימוד על השם המתאים בעיניכם, לכם יש סיעתא דשמיא מיוחדת כהורים. ראוי תמיד להשתמש בתאריך עברי. מזל טוב
שאלה: שמיטה וטבילת כלים: ברצוני לשאול 2 שאלות 1- האם מותר לסחוט קלמנטינות הקדושות בקדושת שביעית? 2-התברר לי בשיחה עם בד"ץ מהדרין בראשות הרב רובין שבקבוקי זכוכית וכן צנצנות זכוכית המשמשים לאחסון מזון כגון ריבות, דבש, יין,המיוצרות במפעל פיניציה בארץ ועליהם סמל המפעל - האות פ בצורת משולש-אמנם מיוצרות בארץ, אך בעל המפעל הינו גוי. לכן שאלתי האם אריזות אלו צריכים טבילה בשימוש חוזר, שאלתי היא גם בנוגע לאריזת הזכוכית וגם בנוגע למכסה המתכת.
תשובה: 1. כבר מקובל היום לשחוט אותם ולכן מותר 2. כתוב בשו"ע יורד ס  ק"כ: סעיף יא ישראל שמכר כלי לעובד כוכבים וחזר ולקחו ממנו, צריך טבילה. אבל אם משכנו בידו וחזר ופדאו ממנו, אינו צריך טבילה. הגה: ישראל ועובד כוכבים שקנאו כלי בשותפות, אין צריך טבילה. ישראל שגנבו או גזלו ממנו כליו והוחזרו לו, אין צריך טבילה  אבל שר או מושל שאנסו ישראל ולקחו כליו והוחזרו לו, צריכין טבילה, דכבר נשתקעו ביד העובד כוכבים (ארוך). דיברתי עם הרב של ירוחם והוא אמר שהחברה היא לפחות בבעלות חלקית של יהודים. עיין כאן באתר של פיניציה- נראה ממה שכתוב כאן שהחברה כן בבעלות יהודית עיין עוד ב.
שאלה: גלולת היום שאחרי, פוסטינור: ילדתי לפני כחודשיים בן בניתוח קיסרי. יש לי חוץ ממנו בן ובת נוספים בלע"ר. לפני שבוע וחצי טבלתי במקווה אך לא קיימנו באותו ערב יחסים משום שהרופא אמר כי הגלולות שהתחלתי לקחת כמניעה עדיין לא מגינות ב100 משום שלא נלקחו החל מהיום הראשון של הווסת. הוא המליץ לחכות עד לחפיסה השניה. אמש, קרה מה שקרה ומצאנו את עצמינו מקיימים יחסים למרות המלצת הרופא להמתין. בד"כ אנו מתקשים להרות ולכן היתה הרגשה שזה ר ובטוח אבל כעת אני מאד חוששת שמא נקלט הריון. ראשית, משום שאני רק חודשיים אחרי ניתוח קיסרי ושנית משום שההריונות שלי קשים עד בלתי נסבלים וכוללים תשעה חודשים של הקאות בלתי פוסקות ואישפוזים לצורך קבלת עירויי נוזלים. עד שסופסוף אני מתחילה כעת לחזור לעצמי אני לא מסוגלת לדמיין מציאות של הריון נוסף כעת. זה יפגע בי, בילדים ובבעלי. וכאן מגיעה השאלה: האם מותר לכתחילה במקרה זה לקחת גלולת פוסטינור, הנלקחת תוך 72 שעות מקיום היחסים ומונעת בוודאות היווצרות הריון? האם במידה וכן נקלט הריון, אין בלקיחת גלולה זו משום ביצוע הפלה יזומה, חלילה? אודה מאד לתשובה דחופה לאור המצב. מראש ובשורות טובות.
תשובה: במקרה זה מותר, מכמה טעמים ספציפיים לשאלה הנוכחית. אולם אדגיש שאין בכך היתר גורף ללקיחת פוסטינור.
שאלה: מחבת עם ציפוי פנימי שיש: איך עלי להכשיר מחבת עשויה שיש? הטבלה? הגעלה?
תשובה: המחבת עשוי ממתכת והציפוי הוא או של אבן או של שיש, וכיום יש גם ציפוי קרמי. ולכן בגלל המתכת צריך להטביל את הכלי. אבל לא ברור האם להטביל עם ברכה או בלי ברכה או ביחד עם כלי אחר שכן חייב טבילה עם ברכה.
שאלה: הנקה לא צנועה?: לכבוד הרב אפרתי אני מניקה זמן רב יחסית את ילדיי, גם לאחר שהם מתחילים לדבר קצת. חשבתי עם בעלי אולי זה כבר לא צנוע, כי הוא מבין יותר מתינוק והולך לחולצה שלי כשהוא רעב. האם צריך להמנע מלהניק? אני מרגישה שעוד מעט זה ממילא יפסק, והוא קטן עדיין. גם מבחינה אימהית טוב לי עם ההנקה. - -
תשובה: מותר לכתחילה, והדבר אינו פוגם בתום של נפש הילד. ראוי להתחיל ללמד אותו לברך שהכל.
שאלה: שירים בשנת אבל: אבא ואמא שלי נפטרו לני כשלושה חודשיםמהמחלה הארורה בהפרש של חודש עברתי שנה מאוד קשה ודרך לא פשוטה ושנייהם נשארתי איתם עד נשימתם האחרונה המכה מאוד קשה ואני עושה הכול כדי לעלוי נשמתם אבל הדבר הכי קשה לי זה עניין מוזיקה שאסור לשמוע זה דבר שעוזר לי להתחזק תרתי משמע ובכלל מוציא אותי מהמחשבות שנשארו לי על ההורים האם יהיה איזה אפשרות שמותר לי לשמןע שירי שבת או שירים שקטים כדי שיעזור לי להמשיך האלה ב מראש
תשובה: ראשית, השתתפותנו הכנה באבלך הכבד, ותנוחם מן השמים. אין ספק שלאבד שני הורים בטווח קצר זו מכה קשה מאד וכואבת, וניסיון גדול גם כן. לעצם שאלתך, יש פוסקים אחרונים שהורו ששמיעת מוזיקה אסורה באבל, רק אם זה מתקיים ברוב עם ובהופעה חיה, אבל מוזיקה ששומעים בבית, מרדיו או דיסקים וכדומה   מותר לשמוע. בוודאי הדבר נכון אם מדובר בשירים שקטים וכדומה שאתה חפץ לשמוע, ובוודאי כאשר מדובר במצב אותו אתה מתאר. לסיכום, אפשר להקל ולשמוע מוזיקה שקטה בבית. ובשורות טובות.
שאלה: כשרות ויסקי: האם וויסקי glenfiddich single mald scotch whisky 12 years מותר לשתיה ללא חשש או שהוא מהווסקי שצריך להשמר מלהשתמש בו.
תשובה: יש 3 סוגים וכל סוג רמה אחרת של כשרות עיין כאן היטב היטב ושם לב לדירוג ולהסבר של בדירוג
שאלה: שימוש בסיכומים של חברים מהאוניברסיטה שנכתבו בשבת: אני לומדת באוניברסיטה, ויש איתי חבר ה שמסכמים את הספרים שאיתם אנחנו לומדים (הסיכומים האלה נצרכים מאוד, כי לוקח המון זמן לקרוא את הספרים) הבעיה היא שהם מסכמים את זה בשבת.מה ההלכה לגבי הנושא? אשמח לתשובה מהירה. ושבוע טוב!
תשובה: אם לא עשו כן עבורך אלא עבורם, מותר מעיקר הדין להשתמש בזה. אולם לכתחילה עדיף להשתמש רק בדברים שנכתבו בהיתר.
שאלה: יין בהבדלה: השבת שמעתי משהו על זה שצריך לגמור את הכוס של היין בהבדלה במוצאי שבת. האם זה נכון? אנחנו 2 בנים בבית-איננו נוהגים לגמור את הכוס. ובשורות טובות
תשובה: וברכת ד  אין חובה לגמור את הכוס, יש לשתות רביעית יין (86 סמ"ק). אם נשאר יין בכוס, יש להוסיף עליו עוד יין מהבקבוק, ואז אפשר להחזיר את כל הכמות לבקבוק. שבת בברכת התורה והארץ יהודה הלוי עמיחי
שאלה: עכבה בכניסה להריון: כבוד הרב אני נשואה מזה כשנתיים, ומזה כשנה ושלושה חודשים אנו מנסים להרות וללא הצלחה. ידוע לי כי הבעיה היא אצלי ולא אצל בעלי, אבל היא קלה מאוד. התחלנו בטיפולי פוריות מזה כחצי שנה ועדיין ללא תוצאות. חשוב לציין כי אני מקפידה לטבול. אשמח לעצתך. שבוע טוב, א
תשובה: וברכת ד  תחילה יש להרבות בתפילה ובתחנונים לפני בורא עולם שהטיפולים יעלו טוב. כדאי לעמוד בקשר עם מכון פוע"ה בירושלים, לקבל הדרכה וייעוץ מקצועי. יש לשמור על שלוות נפש, כידוע סערת רגשות ומתח מפחיתים את הסיכוי להורות. בברכת התורה והארץ יהודה הלוי עמיחי מכון התורה והארץ
שאלה: בניית ציפורניים ומקווה: מזה שנתיים אני בונה ציפורניים בשל כסיסה בלתי פוסקת. הקוסמטיקאית שעושה זאת אמרה לי שיש לבנות ציפורניים עד שלושה ימים לפני המקווה. אני אמורה לטבול ביום רביעי ואין לי אפשרות לעשות את הבנייה אלא ביום רביעי. האם מותר לעשות זאת?
תשובה: וברכת ד  אם את יכולה לדחות את בניית הצפרנים ליום ה  עדיף, אבל יש לדאוג שלא ישארו שאריות על הצפורן הישנה בשעת הטבילה. אם אי אפשר לדאוג שלא ישארו שאריות על הצפרנים, יש אפשרות להדביק ביום הטבילה, אבל בתנאי שלא ישארו שאריות דבק או צבע על הצפורן שהם מהוויים חציצה. בברכת התורה והארץ יהודה הלוי עמיחי מכון התורה והארץ
שאלה: פגיעה ברכב: לפני מספר שבועות פגעתי בטעות ברכב חונה ועיקמתי מעט חלק ברכב. השארתי פרטים אך כנראה בגלל שירד גשם הם נמחקו. היום ראיתי את הרכב שוב בדיוק באותו מקום אך כנראה שבעליו כבר תיקנו את הרכב. מה עליי לעשות אם אראה שוב את הרכב באותו מקום? אני צריכה להשאיר שוב פרטים? הרי הביטוח כבר לא רלוונטי כרגע בעצם לאחר שהרכב מתוקן. נאמר לי אחרי שצילמתי את הפגיעה ברכב שזוהי ממש פגיעה קטנה וישנם מוסכים שמתקנים את זה אפילו בחינם. אך בכל זאת, המצפון קצת מציק. מה עליי לעשות?
תשובה: וברכת ד  המצפון שלך צודק יש להשאיר את הפרטים וליצור קשר, יתכן שהבטוח שילם יתכן שאין לו ביטוח ושילם מכספו, כמו כן יתכן שהורידו לנפגע השתתפות עצמית. בכל מקרה יש לסגור את הפרשה בינכם בצורה ברורה, אחרת יש חשש של גזל. כמו כן עד סיכום הדברים בינכם גם המוסר הטבעי רוצה להיות טוב. שבת יהודה הלוי עמיחי מכון התורה והארץ
שאלה: הפיגועים:, לאחר כל הפיגועים האחרונים יושבת לי שאלה על הלב, קודם כל אני אזכיר שאני בנאדם מאמין ומשתדל לעשות מצוות. השאלה שלי היא למה אלוקים לא מתערב בכל הנוגע לפיגועים? למה אלוקים לא מונע מאויבנו לפגוע בנו?.
תשובה: וברכת ד  הקב"ה לא רק שלא מתערב אלא הוא מוביל את העניין, כל העולם מונהג על ידי מלחמות, ובמוצאי שביעית מלחמות, ומלחמה היא המנוף לגאולה, ובכל מלחמה אנו מתקדמים, עם כל הצער שבמלחמה, אבל זו התקדמות וברור בעולם. גם המצב הנוכחי הוא ברור על היחס בין יעקב ועשו, כשרואים את הסכינאות ותאוות הרצח מכירים עם יש לנו עסק, גם אלו שעוד רצו לעשות עסקאות עם הערבים, יבין כעת עם מי יש לנו עסק, והברורים ילכו ויתלבנו עד שתבוא הגאולה השלמה בקרוב. בברכת התורה והארץ יהודה הלוי עמיחי מכון התורה והארץ
שאלה: יחסים בין בנים לבנות בעבודה:! ו רבה על האתר המלמד שלכם! הוא עוזר ממש ברמה יום יומית, אז כנה ואמיתית מכל הלב. השאלה שלי להפעם היא: אני בת שירות לאומי בבית ספר שהצוות בו הוא מעורב-בנים ובנות. האנשים בצוות הם יראי שמיים וממש מקפידים, רובם נשואים. השאלה שלי היא איך אמור להיות הקשר שלי עם המורים הגברים. בכל זאת אני נמצאת הרבה בכיתות שלהם. ואני תמיד מתחבטת עם עצמי האם כן להקדים אותם ב"בוקר טוב" בבוקר, ב-"מה שלומך" או "איך היה אתמול" הכל מתוך נימוס ולא מתוך רצון לחיבה. אשמח לדעת איפה עוברים הגבולות של ההלכה בעניין. האם מותר לי לדבר איתם רק על דברים טכניים. או גם התענינות בסיסית מתוך נימוס והסברת פנים?
תשובה: לשואלת היקרה שאלת שאלה טובה מאד וחשובה מאד. ראשית, עצם המודעות והחשיבה וההתחבטות היא משמעותית. עצם זה שזה לא  מובן מאליו  לשוחח עם גבר נשוי זה נקודה מאד חשובה, שלצערינו לא מספיק נוכחת בציבור. שנית, אני חושב שהקשר שלך צריך להיות בצורה מנומסת - על פי איך שהם מתיחסים אלייך. מורים שרק אומרים לך  בוקר טוב, את יכולה גם כן להסתפק ב בוקר טוב. מורים שמדי פעם מתענינים בשלומך, את יכולה גם מתוך נימוסים להתענין מדי פעם בשלומם וכן הלאה. כמובן, שהנקודה החשובה ביותר היא להמנע מ שיתוף רגשי  - לא לשתף בקשיים שלך וגם לא להיות שותפה בקשיים שאחרים פורשים בפנייך. הנסיון מלמד ששיתופים ושיחות אלו מאד מאד מקרבים ועלולים להביא למצבים מאד מאד לא בריאים ברכה והצלחה טוביה tsbias1 gmail.com
שאלה: רוצה להפסיק לקנא: אוקי קודם כל ענקיתתת על כל הטאאוב שיש באתר הזה!!!!!!!:) אז ככה יש לי בעיה שאני מנסה להתגבר עליה ולא מצליחה!! הקינאה! פשוט קשה. כמה שאתה עובד על זה ומשתדל זה פשוט קופץ. נגיד לחברה שלי היה טוב היום אז אני יקנא ויגיד "אוף היה לה היום כיף". ולאאאא אני ממשששש לא רוצה להיות כזאת איכסססס!!!!!!!!!!!! אני פשוט לא מאמינה על עצמי! באלי פשוט לשמוח איתה על זה שהיה לה היום טוב ושמח!! פשוט לראות הכל בעין יפה וטובה! איך עושים את זה??? וממש :
תשובה: לשואלת היקרה כל הכבוד על הרצון להשתנות ולהתקדם! תשובות רבות בנושא של הקנאה- תמצאי כאן: בהצלחה רבה
שאלה: נדרים: נדרתי נדר צדקה שאני לא אחפש מידע מסוים אלא רק אתר דת שנקבתי בשמו, ואז אחרי זמן מה, נדרתי נדר שלא אחפש על זואולוגיה של בעלי החיים והתפתחות מינים למעט אתרי דת שונים. אני יודעת שאסור לנדור, אין לי מושג למה אני מסבכת את עצמי כל כך אבל אני לא רוצה להתרכז בזה כרגע. לצערי אין באפשרותי גם ללכת להתיר, לא ממש תומכים בעניין הזה מהמקום שאני באה ממנו ואני דיי תקועה שני הנדרים סותרים אחד את השני?
תשובה: וברכת ד  יש להמנע מנדרים כלל וכלל, לא נראה ששני הנדרים סותרים, בכל מקרה הנדר הראשון חל. שבת יהודה הלוי עמיחי מכון התורה והארץ
שאלה: כשרות שוקולד שנקנה במטוס של אל על: אמא שלי קנתה שוקולד המטוס של אל על.היא בחרה אותו מתוך חוברת שבה היה כתוב שהשוקולד כשר לאוכלי אבקת חלב נוכרי.אפשר לסמוך על זה? השוקולד נקרא mini sticks mix של לינדט
תשובה: וברכת ד  אם אין גוף שלוקח אחריות על הכיתוב אין כל מקום לסמוך על כיתוב סתמי. משל לאדם שכותב צ"ק או שטר אבל לא חותם עליו שאין לו כיסוי. יש שוקולדים שיש שם תוספים או חומרים נלוים וכדו, שכולם צריכים להיות כשרים, ואין לנו ידע על כך. שבת בברכת התורה והארץ יהודה הלוי עמיחי מכון התורה והארץ
שאלה: כשרות בשר: בזמן האחרון,ישנם מכרים שמראים לי סירטונים שמראים שחיתות בעניין השחיטות בכשרויות השונות שהכל טרפות ונבילות ח"ו ושאי אפשר לסמוך על אף כשרות,ומראים שם גם רבנים ידועים כמו הרב ארוש,שאומר שמאז שהוא ראה את זה הוא לא אוכל בשר. מה אני כאדם שסומך על רשימת המומלצתים שלכם ועל פועלכם,יכול לענות לדברים מהסוג הזה?
תשובה: 1.עיין 2. אי מקווה שלא התחלתי לאכול דגים במקום בשר כי יש שם בעיות מאד קשות של טפילים. עיין
שאלה: ציצית: 10340 בספר הבית היהודי, כרך א, עמוד כט, פסוק יב, נאמר "הלובש טלית קטן על בגדיו, ואין הציציות מכוסות,., אין לו להכנס בהן לבית הכסא, אבל טלית קטן שמכוסה תחת בגדיו, מותר להכנס בו לבית הכסא". שאלות: 1. שאומרים שהציציות מכוסות, הכוונה שהציציות שמחוברות לגופיה נמצאות תחת המכנסיים ועל התחתונים, כאשר חלקם התחתון נוגע ברגליים שתחת התחתונים? אם לא, איך מכוסות? 2. האם בכלל מותר שהחלק התחתון של הציצת יגע ברגליים שתחת התחתונים? 3. ומה קורה שאתה מוריד את המכנסיים להשתמש באסלה, הרי הציציות כבר לא מכוסות, אז מה העניין לאפשר להיכנס לבית הכסא עם ציציות מכוסות ולמנוע כניסה בציציות לא מכוסות? 4. לאחר הורדת התחתונים, יכולות הציציות בקלות לגעת באיברים המוצנעים. a. האם זה מותר? b. אם לא, האם יש שיטות נפוצות איך להימנע מכך?
תשובה: וברכת ד  מותר להכנס בטלית קטן לשירותים. אסור בטלית גדול. יש להשתדל שהציציות לא יגעו במקומות מכוסים ואם אפשר לאספם שלא יגעו. אבל אם נגעו אין בכך איסור. בברכת התורה והארץ יהודה הלוי עמיחי מכון התורה והארץ
שאלה: טלית קטן: 10339 בספר הבית היהודי, כרך א, עמוד כט, פסוק ט, נאמר שהספרדים ועדות המזרח שמים את הטלית הקטן תחת בגדיהם (עפ"י קבלת האר"י ). האם אני יכול לשים טלית קטן תחת החולצה אך מעל הגופיה ולא ישירות על הגוף? או שיש ענין שבגד הציצית יגע בגופי?
תשובה: וברכת ד  הנחת הציצית על הגוף יש בזה מאיסות, ועדיף להניח על גופיה מתחת לחולצה. שבת בברכת התורה והארץ יהודה הלוי עמיחי מכון התורה והארץ
שאלה: לבישת בגדים: 10337 בספר הבית היהודי בכרך א, בהלכות לבישת הבגדים עמוד כד, נאמר ". ולא יפשוט המכנסים אלא עד שיכסה עצמו.". 1. לא ברורה לי ההלכה, מה הכוונה שיכסה עצמו? אני אמור להוריד את המכנסיים שאני מחזיק מגבת שמכסה גם שאני לבד בחדרי חדרים? 2. מה לגבי יציאה ממקלחת, הרי הרגליים חשופות טרם לבישת המכנסיים?
תשובה: וברכת ד  א. נכון. ב. במקלחת ושירותים לא חייבו זאת. בברכת התורה והארץ יהודה הלוי עמיחי מכון התורה והארץ
שאלה: נעליים: 10336 1. בנגיעה בנעליים ובסנדלים וברגלו צריך נטילת ידיים. האם נדרשת ברכה על הנטילה, והאם נדרשת הנטילה מכלי? 2. שאומרים נגיעה ברגלו דורשת נטילה, על איזה חלק של הרגל מדובר? כל הרגל עד החיבור לבטן?
תשובה: וברכת ד  א. אין צורך הנטילה לאחר 1נגיעה ברגל וסנדל יסודה בנקיון (לא רוח רעה) ולכן אין צורך בנטילה מיידית וכן אין צורך בכלי. לגבי תפילה ותורה צריך נטילה. ב. כל מקום שהוא שיש בו לכלוך, וכל מקום שיש בו זיעה. על כן יוצא כמעט כל הרגל. שבת בברכת התורה והארץ יהודה הלוי עמיחי מכון התורה והארץ
שאלה: בנטילת ידיים שחרית: 10335 בנטילת ידיים שחרית, אני קודם נוטל במיטה ללא ברכה, ולאחר מכן הולך לשירותים, ולאחר מכן נוטל עם ברכה ומיד לאחריה מברך אשר יצר. השאלות: 1. האם בנטילה הראשונה ללא הברכה, נדרש לשפשף את ידי ג פעמים? 2. והאם נדרש להגביה את ידי לאחר הנטילה (הרי איני מברך ונראה לי שהרמת הידיים קשורה לברכה עצמה, לא? מצד שני הבנתי שמרימים אותם כדי שהמים המלוכלכים לא ירדו לכיוון האצבעות)?
תשובה: הנטילה הראשונה צריכה להיות כנטילה רגילה. היינו שלש פעמים עם הגבהת הידיים.
שאלה: טבעת נישואין: 10332 האם בנטילת ידיים נדרש להוציא את טבעת הנישואין? השאלה רלוונטית לכל סוגי נטילות הידיים (שחרית, לפני מזון, לפני אשר יצר וכו )
תשובה: אם מידי פעם בעלת הטבעת מורידה אותה (הדוגמא הקלסית היא כשהיא לשה בצק, אבל גם אם היא מורידה אותה בשל סיבה אחרת) אזי הטבעת מהווה חציצה בנטילה וצריכה להוריד אותה. אם היא לא מורידה את הטבעת, אזי אין צורך להורידה קודם הנטילה. במקרה שבו אי אפשר להוריד את הטבעת כי האצבע התנפחה, או אם חוששים שהיא תלך לאיבוד. אז אפשר לשפוך רביעית מים על היד, להזיז את הטבעת קצת הצידה ולשפוך שוב רביעית מים על היד באופן שיכלול את החלק שהיה קודם מכוסה.
שאלה: צחצוח שיניים: 10330 לגבי הלכה של צחצוח שיניים (ספר אורות ההלכה, עמוד 322, מלאכת שוחט) האם מותר לצחצח שיניים בשבת עם משחת שיניים בהנחה שאני לא רגיל שיורד לי דם מצחצוח שיניים?
תשובה: העניין נמצא במחלוקת - יש מתירים ויש אוסרים. מותר לצחצח שיניים בשבת, כדי לנקותם ולהסיר ריח רע. וכן מותר להשתמש במי פה, כדי לתת בפה ריח טוב. אבל במשחת שיניים נכון שלא להשתמש, כשם שאין משתמשים בסבון. ואמנם יש שאסרו לצחצח שיניים בשבת, מפני שחששו לאיסור סחיטה במברשת, ולהוצאת דם מהחניכיים, ולשבירת קסמים במברשת. אולם העיקר להלכה שמותר לכתחילה לצחצח שיניים במברשת, ורק במקרה שקרוב לוודאי שהצחצוח יוריד דם   אסור לצחצח שיניים (מתוך הרב א. מלמד) עיין בהרחבה
שאלה: במלאכת שוחט: 10329 בספר אורות ההלכה, עמוד 321, במלאכת שוחט, כתוב בסעיף ד: "כל חיה ורמש שהם נושכים וממיתים, נהרגים בשבת אפילו אין רצים אחריו. אבל שאר מזיקים שאינם ממיתים, כגון נחש ועקרב במקומו שאינם ממיתים אם רצים אחריו, מותר להרגם. ואם לאו אסור להרגם, אלא אם כן דורש עליהם לפי תומו ומראה עצמו שאינו מתכון להרגם" שאלות: 1. מדוע נאמר שעקרב אינו ממית? יש סוגי עקרבים שכן. אני לא מבין בסוגי עקרבים, ולכן שמגיע אלי עקרב יש ספק אם הוא ממית או לא. מה עושים במצב ספק שכזה שאני חושש שמדובר בחיה שממיתה אבל לא בטוח שכך הדבר? 2. לא הבנתי את סוף ההלכה: " ואם לאו אסור להרגם, אלא אם כן דורש עליהם לפי תומו ומראה עצמו שאינו מתכון להרגם" אשמח להסבר על "אלא אם כן." שבמקרים אלו כן יהיה מותר להורגם לפי הבנתי. אבל לא הבנתי מה נאמר.
תשובה: אני מציע לך ללמוד בספר שכתוב בשפה שאתה מבין יותר טוב. כגון בקישור להלן: ממליץ לך על הספר פניני הלכה
שאלה: במלאכת צד: 10328 בספר אורות ההלכה, במלאכת צד, עמוד 320, כתוב: "ד. חיה ועוף הגדלים ברשותו והם בני תרבות,. ומכל מקום אסור לטלטלן בידים". אשמח להסבר ההלכה. יש לי כלב. אסור לי ללטף אתו בשבת? מה עם לצאת איתו לטיול בחוץ?
תשובה: שוב אני מפנה אותך לספר מובן יותר:
שאלה: בנות: אני בחור ישיבה בן 20 ואני באתי מבית דתי אבל בעקבות כל מיני דברים שעברתי בחיים שלי אני נהייתי חילוני ולא שומר שבת במשך כמה שנים טובות ועל הדרך הכרתי הרבה בנות. היום ברוך ה אני שומר שבת ואני דתי אבל בקשר עם הבנות נמשך עד עכשיו ואני לא מצליח להפסיק את הקשר איתם וגם לא מצליח לשמור נגיעה למרות שיש בי רצון להפסיק עם הדברים האלה. מה אני עושה במצב כזה?
תשובה: כמו שחזרת בדברים האחרים - כך תחזור בתשובה שלמה גם בעניין זה. עצם העובדה שהעניין מציק לך ואתה חפץ בשינוי זו עדות על התיקון הפנימי שכבר מתרחש אצלך. גם אם נשמתך זועקת לתיקון גמור - הגוף מתקשה לעשות שינויים קיצוניים וזריזים. שינוי מחייב תהליך - צעדים קטנים שאפשר לעמוד בהם. תמשיך לרצות, להתפלל ולחזק את נשמתך בשמירת נגיעה ובמעשה תדרוש מעצמך צעדים קטנים, כל חודש תיקון קטן, התקדמות אחת. במקביל אתה יכול לחשוב על חתונה - למצוא את בחירת לבך ואתה לחיות חיים מלאים וכשרים בחיבור נפשי וגופני.
שאלה: טלית שותפים: בספר הבית היהודי, כרך א, עמוד כט, פסוק יד, נאמר "טלית של שותפים חייבת בציצית". מה הכוונה? האם שבמידה ויש טלית משותפת נדרשת ללבוש תחת הבגדים טלית קטנה (דהיינו ציצית)?
תשובה: אם לשני אנשים יש ביחד בגד שהוא גזור כמ טלית - כמו סדין שלובשים אותו. צריך לעשות לבגד כזה ציציות. אני ממליץ לך ללמוד תורה מספרים שכתובים בשפה יותר ברורה כמו הספר  פניני הלכה